Diari Oficial de la Generalitat Valenciana


Sumari del DOGV 6071, del 04-08-2009 (2009/8639)

RESOLUCIÓ de 28 de maig de 2009, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa i s'aprova el projecte d'execució per a l'ampliació de la subestació transformadora de 132/66/20 kV, denominada ST Vilamarxant, al terme municipal de Vilamarxant, província de València. (ATASCT/2008/162/46).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6071

Data del DOGV
:   04-08-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/8639


Data del document
:   20-05-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 28 de maig de 2009, de la Direcció General d'Energia, per la qual s'atorga a Iberdrola Distribución Eléctrica, SAU, l'autorització administrativa i s'aprova el projecte d'execució per a l'ampliació de la subestació transformadora de 132/66/20 kV, denominada ST Vilamarxant, al terme municipal de Vilamarxant, província de València. (ATASCT/2008/162/46). [2009/8639]  
Vista la sol·licitud presentada per Iberdrola Distribución Eléctrica, SAU, amb domicili als efectes de notificacions en 28241, Madrid, Av. Manoteras, núm. 20, en data 7 de març de 2008, davant del Servici Territorial d'Energia de València, expedient ATASCT/2008/162/46, perquè se li concedisca l'autorització administrativa i l'aprovació del projecte d'execució per a l'ampliació de la subestació transformadora de 132/66/20 kV, denominada ST Vilamarxant, al costat de la carretera VP-6166 de Riba-roja de Túria a Vilamarxant, km 15,91, al terme municipal de Vilamarxant, província de València.   
Al mencionat escrit, s'adjunta el projecte d'execució de l'esmentada instal·lació, firmat per tècnic competent i visat pel col·legi oficial corresponent en data 15 de febrer de 2008.  
Vist que, consta com a antecedent, la Resolució, de Servici Territorial d'Indústria i Energia, de la Generalitat, de 23 d'abril de 2002, sobre l'autorització administrativa i l'aprovació del projecte d'execució de l'última ampliació de la instal·lació realitzada, i posterior autorització d'explotació de 12 de setembre de 2002.  
Vist que la sol·licitud va ser exposada a la corresponent informació pública per mitjà d'anunci en el Butlletí Oficial de la Província de València de 17 de juny de 2008 i en el Diari Oficial de la Comunitat Valenciana d'1 de juliol de 2008, de conformitat amb l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
D'acord amb la documentació que es troba en l'expedient, no s'han presentat al·legacions a la mencionada sol·licitud.  
Vist que de conformitat amb el mencionat Decret 88/2005 es va traslladar a l'Ajuntament de Vilamarxant la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, als efectes de prestar la seua conformitat o oposició, i s'ha remés informe, per mitjà del qual manifesta que està prevista la prolongació de la Línia 5 del metro des de Manises a Vilamarxant i que la instal·lació pot afectar, d'alguna manera, les zones de servitud i afectacions del ferrocarril, per la qual cosa ha de requerir-se informe a Ferrocarrils de la Generalitat.  
Traslladat el referit informe l'empresa peticionària manifesta que, després d'haver aportat documentació a l'Ajuntament de Vilamarxant, justifica la no-afectació de l'ampliació de la subestació transformadora amb la prolongació de la Línia 5 del metro, per la qual cosa s'ha resolt favorablement la sol·licitud de la instal·lació. Remés el mencionat escrit novament a l'Ajuntament als efectes de mostrar la seua conformitat o objeccions a la referida contestació, no figura en l'expedient l'informe sol·licitat.  
Vist l'informe tècnic favorable de 22 de maig de 2009, emés pel Servici Territorial d'Energia de València.  
Atés que, d'acord amb la documentació que es troba en l'expedient, l'ampliació sol·licitada s'executarà en els mateixos terrenys on actualment es troba ubicada la subestació transformadora.  
Atés que d'acord amb l'article 38 del Reial Decret 1955/2000 les instal·lacions l'autorització de les quals se sol·licita constituïxen instal·lacions de distribució elèctrica.  
Vist que Iberdrola Distribución Eléctrica, SAU, està inscrita definitivament en la Secció 1ª del Registre Administratiu de Distribuïdors, Comercialitzadors i Consumidors Qualificats de la Direcció General de Política Energètica i Mines del Ministeri d'Indústria, Turisme i Comerç.  
Atés que d'acord amb la sol·licitud i el projecte presentat, la finalitat de l'ampliació és augmentar la potència de curtcircuit en la xarxa de 132 kV per als punts de connexió corresponents a les línies d'evacuació procedents dels parcs eòlics de les zones 7 i 8 del Pla Eòlic de la Comunitat Valenciana, així com augmentar la qualitat de servici i subministrament a altres centres pròxims a esta zona geogràfica.  
Atés que és d'aplicació el títol VII de la Llei 54/1997, de 27 de novembre, del Sector Elèctric, que establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar a Iberdrola Distribución Eléctrica, SAU, l'autorització administrativa per a la construcció de les instal·lacions elèctriques corresponents a l'ampliació de la subestació transformadora de 132/66/20 kV, denominada ST Vilamarxant, al costat de la carretera VP-6166 de Riba-roja de Túria a Vilamarxant, km 15,91, al terme municipal de Vilamarxant, província de València i les característiques principals del qual són:  
- Sistema de 132 kV:  
· Muntatge d'un transformador trifàsic (T-2) en bany d'oli de 80 MVA, relació de transformació 132/69,3/21,5 kV i compost per quatre posicions:  
- Una de transformador (T-2).  
- Dos de línia, per a la connexió de dos parcs eòlics.  
Amb desplaçament de l'actual posició d'enllaç de barres, desfent l'actual configuració doble barra tipus UI.  
- Una de línia (línia El Oliveral), que permetrà desfer l'actual unió en T de Vilamarxant amb les subestacions El Oliveral i Paterna.  
- Sistema de 66 kV:   
· Nou parc d'intempèrie, configuració de simple barra, amb quatre posicions:  
- Una de transformador (T-2).  
- Una de línia, denominada línia Llíria.  
- Una de partició de barres dotada només de seccionador.  
- Una posició de mesura en barres.  
- Control i proteccions per a les posicions ampliades.  
- Pressupost total: 2.042.686,76 euros.  
Segon  
Aprovar el projecte d'execució per a l'ampliació de la subestació citada en el punt primer de la present resolució, firmat per tècnic competent i visat pel col·legi oficial corresponent en data 15 de febrer de 2008.  
Esta resolució queda sotmesa a les condicions següents:  
1. El seu atorgament es realitza sense perjuí de les concessions i autoritzacions que siguen necessàries, d'acord amb altres disposicions que resulten aplicables i en especial les relatives a l'ordenació de territori i al medi ambient.  
2. La instal·lació que s'ha d'executar complirà els reglaments aplicables a este tipus d'instal·lacions, i en particular el que establix el Reial Decret 3275/1982, de 12 de novembre, sobre Condicions Tècniques i Garanties de Seguretat en Centrals Elèctriques, Subestacions i Centres de Transformació i les seues instruccions tècniques complementàries. En tot cas, Iberdrola Distribución Eléctrica, SAU, haurà d'observar els preceptes, les mesures i condicions que s'establisquen en la legislació aplicable a l'activitat de distribució d'energia elèctrica.  
3. Les instal·lacions hauran de realitzar-se segons el projecte presentat. En el cas que fóra necessari introduir modificacions respecte de la documentació presentada, el titular d'esta autorització haurà de sol·licitar a esta Direcció General la corresponent autorització.  
4. El termini previst per a l'execució de les instal·lacions és de huit mesos comptadors a partir de la notificació d'esta resolució. No obstant això, amb anterioritat a la finalització del dit termini, Iberdrola Distribución Eléctrica, SAU, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.   
5. El titular donarà compte de l'acabament de les obres al Servici Territorial d'Energia de València als efectes de la sol·licitud d'autorització d'explotació, a la qual acompanyarà un certificat de direcció i final d'obra subscrit per tècnic facultatiu competent, que acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
6. L'administració deixarà sense efecte esta resolució en qualsevol moment en què observe l'incompliment de les condicions imposades en esta.  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptadors des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 28 de maig de 2009.- El director general d'Energia: Antonio Cejalvo Lapeña.